ᱴᱤ. ᱡᱤ. ᱠᱚᱢᱞᱟ ᱫᱮᱵᱤ

ᱴᱤ.ᱡᱤ. ᱠᱚᱢᱞᱟ ᱫᱮᱵᱤ (ᱡᱟᱱᱟᱢ ᱛᱷᱳᱴᱟ ᱜᱳᱵᱤᱱᱫᱚᱢᱢᱟ; ᱒᱙ ᱰᱤᱥᱮᱢᱵᱚᱨ ᱑᱙᱓᱐ - ᱑᱖ ᱚᱜᱚᱥᱴ ᱒᱐᱑᱒), ᱡᱟᱦᱟᱸ ᱫᱚ ᱠᱚᱢᱞᱟ ᱪᱚᱸᱫᱽᱨᱚ ᱵᱟᱹᱵᱩ ᱧᱩᱛᱩᱢ ᱛᱮ ᱦᱚᱸ ᱵᱟᱰᱟᱭᱚᱜ ᱠᱟᱱᱟᱭ, ᱢᱤᱫ ᱥᱤᱧᱚᱛᱤᱭᱟᱹ ᱰᱟᱵᱤᱝ ᱟᱨᱴᱥ, ᱯᱞᱮᱵᱮᱠ ᱥᱮᱨᱮᱧᱤᱭᱟᱹ ᱟᱨ ᱟᱠᱴᱚᱨ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱛᱮᱞᱩᱜᱩ ᱥᱤᱱᱮᱢᱟ ᱥᱟᱶᱛᱮ ᱛᱟᱢᱤᱞ ᱯᱷᱤᱞᱢ ᱨᱮ ᱦᱚᱸᱭ ᱠᱟᱹᱢᱤ ᱟᱠᱟᱫᱼᱟ ᱾ ᱩᱱᱤ ᱫᱚ ᱢᱤᱫ ᱯᱨᱚᱯᱷᱮᱥᱚᱱᱟᱞ ᱛᱷᱟᱨ ᱨᱤᱱᱤᱡ ᱵᱤᱞᱤᱭᱚᱨᱰᱥ ᱠᱷᱮᱞᱚᱸᱰᱤᱭᱟᱹ ᱦᱚᱸᱭ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸᱭ ᱵᱟᱨ ᱫᱷᱟᱣ ᱵᱷᱟᱨᱚᱛᱤᱭᱟᱹ ᱛᱤᱨᱞᱟᱹ ᱵᱤᱞᱤᱭᱚᱨᱰᱥ ᱨᱮ ᱡᱤᱛᱠᱟᱹᱨ ᱞᱮᱱᱟᱭ ᱾ ᱑᱖ ᱟᱜᱚᱥᱴ ᱒᱐᱑᱒ ᱨᱮ ᱪᱮᱱᱱᱟᱭ ᱨᱮ ᱢᱤᱫ ᱵᱤᱢᱟᱨ ᱠᱷᱟᱹᱛᱤᱨ ᱟᱡ ᱮ ᱜᱚᱡ ᱮᱱᱟᱭ ᱾

ᱡᱤᱭᱚᱱᱤ
ᱟᱡᱟᱜ ᱡᱟᱱᱟᱢ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱪᱤᱛᱛᱩᱨ ᱦᱚᱱᱚᱛ ᱨᱮᱱᱟᱜ ᱠᱟᱨᱵᱮᱴᱤᱱᱚᱜᱚᱨᱚᱢ ᱨᱮ ᱦᱩᱭ ᱞᱮᱱᱟᱭ ᱾ ᱩᱱᱤᱭᱟᱜ ᱡᱟᱱᱟᱢ ᱧᱩᱛᱩᱢ ᱫᱚ ᱛᱷᱳᱴᱟ ᱜᱳᱵᱤᱱᱫᱚᱢᱢᱟ ᱛᱟᱦᱮᱸ ᱠᱟᱱᱟ ᱟᱨ ᱛᱟᱭᱚᱢ ᱛᱮ ᱯᱷᱤᱞᱢ ᱤᱱᱰᱚᱥᱴᱨᱤ ᱨᱮ ᱥᱮᱞᱮᱫ ᱮᱱ ᱛᱟᱭᱚᱢ ᱩᱱᱤ ᱫᱚ ᱟᱡᱟᱜ ᱧᱩᱛᱩᱢ ᱫᱚ ᱴᱤ. ᱡᱤ. ᱠᱚᱢᱚᱞᱟ ᱫᱮᱵᱤ ᱫᱚᱭ ᱫᱚᱦᱚ ᱞᱮᱫᱟ ᱾ ᱮᱛᱚᱦᱚᱵ ᱫᱚ "ᱴᱤ. ᱡᱤ." ᱩᱱᱤᱭᱟᱜ ᱧᱩᱛᱩᱢ ᱨᱮ ᱩᱱᱤᱭᱟᱜ ᱡᱟᱱᱟᱢ ᱧᱩᱛᱩᱢ ᱢᱮᱱᱟᱜᱼᱟ ᱾ ᱩᱱᱤ ᱫᱚ ᱑᱙᱔᱖ ᱥᱟᱞᱮ ᱨᱮ ᱟᱵᱩᱞᱟ ᱪᱚᱸᱫᱽᱨᱚ ᱵᱟᱵᱩ ᱥᱟᱶ ᱵᱟᱯᱞᱟ ᱞᱮᱱᱟᱭ ᱟᱨ ᱩᱱᱤ ᱠᱷᱚᱱ ᱟᱵᱩᱞᱟ ᱡᱚᱭᱪᱚᱱᱫᱚᱨ ᱧᱩᱛᱩᱢᱟᱱ ᱢᱤᱫ ᱠᱚᱲᱟ ᱜᱤᱫᱽᱨᱟᱹ ᱦᱩᱭ ᱮᱱᱟᱭ ᱾

ᱯᱷᱤᱞᱢ ᱠᱟᱹᱢᱤ ᱡᱤᱭᱚᱱ

ᱯᱟᱴ
ᱩᱱᱤ ᱫᱚ ᱢᱤᱫ ᱜᱟᱭᱟᱱ ᱠᱚᱢᱯᱟᱱᱤ ᱨᱮ ᱛᱟᱦᱮᱸ ᱠᱟᱱᱟᱭ ᱟᱨ ᱟᱡᱟᱜ ᱮᱛᱚᱦᱚᱵ ᱫᱤᱱ ᱨᱮ ᱩᱱᱤ ᱫᱚ ᱠᱚᱲᱟ ᱟᱨ ᱠᱩᱲᱤ ᱮᱱᱮᱡ ᱠᱚᱨᱮ ᱯᱟᱴ ᱮᱫ ᱛᱟᱦᱮᱸᱫ ᱾ ᱟᱡᱟᱜ ᱠᱟᱹᱢᱤ ᱞᱟᱹᱜᱤᱫ ᱛᱮ ᱩᱱᱤ ᱫᱚ ᱟᱭᱢᱟ ᱥᱤᱨᱯᱷᱟᱹᱭ ᱧᱟᱢ ᱟᱠᱟᱫᱼᱟ ᱾ ᱚᱱᱟ ᱛᱟᱭᱚᱢ ᱩᱱᱤ ᱫᱚ ᱥᱤᱱᱮᱢᱟ ᱨᱮᱭ ᱥᱮᱞᱮᱫ ᱞᱮᱱᱟ ᱟᱨ ᱓᱐ ᱜᱚᱴᱟᱝ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫᱟ, ᱚᱱᱟ ᱠᱚ ᱢᱩᱫᱽ ᱨᱮ ᱡᱟᱹᱥᱛᱤ ᱜᱟᱱ ᱫᱚ ᱥᱚᱦᱚᱫ ᱯᱟᱴ ᱨᱮ ᱾

ᱥᱮᱨᱮᱧᱤᱭᱟᱹ
ᱩᱱᱤ ᱫᱚ ᱛᱮᱞᱩᱜᱩ ᱟᱨ ᱛᱟᱢᱤᱞ ᱯᱷᱤᱞᱢ ᱠᱚᱨᱮ ᱟᱭᱢᱟ ᱥᱮᱨᱮᱧ ᱠᱚᱭ ᱥᱮᱨᱮᱧ ᱟᱠᱟᱫᱟ, ᱡᱮᱞᱮᱠᱟ ᱛᱮᱞᱩᱜᱩ-ᱛᱟᱢᱤᱞ ᱯᱷᱤᱞᱢ ᱯᱟᱛᱷᱞᱟ ᱵᱷᱮᱨᱵᱤ, ᱡᱟᱦᱟᱸ ᱨᱮ ᱛᱮᱞᱩᱜᱩ ᱨᱮ ᱩᱱᱤ ᱫᱚ 'ᱤᱛᱷᱤᱦᱟᱥᱚᱢ ᱵᱤᱱᱟᱨᱟ' ᱟᱨ ᱛᱟᱢᱤᱞ ᱨᱮ 'ᱤᱛᱷᱤᱠᱟᱥᱚᱢ ᱠᱮᱴᱨᱟ' ᱮ ᱥᱮᱨᱮᱧ ᱟᱠᱟᱫᱟ ᱾

ᱰᱟᱵᱤᱝ ᱮᱱᱮᱡᱤᱭᱟᱹ
ᱩᱱᱤ ᱫᱚ ᱢᱤᱫ ᱧᱩᱛᱩᱢᱟᱱ ᱰᱟᱵᱤᱝ ᱮᱱᱮᱡᱤᱭᱟᱹ ᱦᱚᱸᱭ ᱛᱟᱦᱮᱸ ᱠᱟᱱᱟᱭ ᱟᱨ ᱯᱚᱫᱽᱢᱤᱱᱤ, ᱵᱤ. ᱥᱚᱨᱳᱡᱟ ᱫᱮᱵᱤ, ᱞᱚᱞᱤᱛᱟ ᱟᱨ ᱟᱭᱢᱟ ᱮᱴᱟᱜ ᱮᱠᱴᱚᱨ ᱠᱚ ᱞᱟᱹᱜᱤᱫ ᱟᱡᱟᱜ ᱨᱚᱲ ᱮ ᱮᱢ ᱟᱠᱟᱫᱟ ᱾

ᱠᱭᱩ ᱠᱷᱮᱞᱚᱸᱰ
ᱠᱚᱢᱞᱟ ᱫᱚ ᱥᱤᱧᱚᱛ ᱨᱤᱱᱤᱡ ᱮᱛᱚᱦᱚᱵ ᱛᱤᱨᱞᱟᱹ ᱠᱭᱩ ᱠᱷᱮᱞᱚᱱᱰᱤᱭᱟᱹ ᱠᱷᱚᱱ ᱫᱚ ᱢᱤᱫᱴᱟᱹᱝ ᱮ ᱛᱟᱦᱮᱸ ᱠᱟᱱᱟᱭ ᱾ ᱡᱚᱠᱷᱚᱱ ᱥᱱᱩᱠᱟᱨ ᱡᱮᱜᱮᱛ ᱪᱟᱢᱯᱤᱭᱟᱱ ᱦᱳᱨᱮᱥ ᱞᱤᱱᱰᱨᱟᱢ ᱑᱙᱕᱔ ᱥᱟᱞᱮ ᱨᱮ ᱟᱱᱫᱷᱨᱚ ᱢᱚᱦᱟᱥᱚᱵᱷᱟ ᱟᱜ ᱤᱫᱤ ᱛᱮ ᱪᱮᱱᱱᱟᱭ ᱮ ᱥᱮᱴᱮᱨ ᱞᱮᱱᱟᱭ, ᱩᱱ ᱚᱠᱛᱚ ᱠᱚᱢᱚᱞᱟ ᱫᱚ ᱥᱤᱱᱫᱷᱱᱟᱭ ᱦᱟᱛᱟᱣ ᱞᱮᱫᱟ ᱟᱨ ᱥᱨᱤᱥᱴᱤ ᱞᱤᱱᱰᱨᱟᱢ ᱟᱜ ᱛᱟᱞᱟ ᱨᱮ ᱢᱤᱫ ᱠᱩᱲᱤ ᱦᱚᱯᱚᱱ ᱮ ᱠᱷᱮᱞ ᱞᱟᱹᱜᱤᱫ ᱮ ᱮᱢ ᱞᱮᱫᱟ ᱾ ᱞᱚᱜᱚᱱ ᱜᱮ, ᱩᱱᱤ ᱫᱚ ᱯᱚᱱᱚᱛ ᱟᱨ ᱡᱟᱹᱛᱤᱭᱟᱹᱨᱤ ᱛᱷᱟᱨ ᱨᱮᱱᱟᱜ ᱴᱩᱨᱱᱟᱢᱮᱱᱴ ᱨᱮ ᱟᱡᱟᱜ ᱴᱷᱟᱶ ᱮ ᱵᱮᱱᱟᱣ ᱠᱮᱫᱼᱟ ᱾ ᱚᱱᱟ ᱛᱟᱭᱚᱢ ᱩᱱ ᱚᱠᱛᱚ ᱨᱮ ᱢᱤᱫᱴᱟᱹᱝ ᱜᱮ ᱛᱤᱨᱞᱟᱹ ᱠᱷᱮᱞᱚᱸᱰᱤᱭᱟᱹ ᱞᱮᱠᱟᱛᱮ ᱪᱮᱱᱱᱟᱭ, ᱵᱤᱡᱚᱭᱣᱟᱰᱟ ᱟᱨ ᱵᱮᱝᱜᱟᱞᱩᱨᱩ ᱨᱮ ᱵᱷᱮᱜᱟᱨ ᱵᱷᱮᱜᱟᱨ ᱥᱱᱩᱠᱟᱨ ᱴᱩᱨᱱᱟᱢᱮᱱᱴ ᱨᱮ ᱠᱚᱲᱟ ᱠᱚ ᱥᱟᱶᱮᱭ ᱦᱮᱯᱨᱟᱣ ᱞᱮᱱᱟ ᱾ ᱩᱱᱤ ᱫᱚ ᱑᱙᱙᱑ ᱟᱨ ᱑᱙᱙᱕ ᱨᱮ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱵᱤᱞᱤᱭᱚᱨᱰᱥ ᱛᱤᱨᱞᱟᱹ ᱪᱮᱛᱟᱱ ᱨᱮ ᱡᱤᱛᱠᱟᱹᱨ ᱞᱮᱱᱟᱭ ᱾ ᱩᱱᱤ ᱫᱚ ᱩᱱ ᱚᱠᱛᱚ ᱨᱮ ᱡᱮᱜᱮᱛ ᱵᱤᱞᱤᱭᱟᱨᱰᱥ ᱪᱟᱢᱯᱤᱭᱟᱱ ᱵᱚᱵᱽ ᱢᱟᱨᱥᱟᱞ ᱥᱟᱶ ᱵᱮᱝᱜᱟᱞᱩᱨᱩ ᱟᱨ ᱢᱟᱭᱥᱩᱨ ᱨᱮ ᱮᱠᱥᱯᱳᱨᱴᱤᱵᱷ ᱢᱮᱪ ᱠᱚ ᱠᱷᱮᱞ ᱨᱮᱱᱟᱜ ᱵᱷᱮᱜᱟᱨ ᱵᱷᱮᱜᱟᱨ ᱚᱠᱛᱚᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮ ᱖᱒ ᱟᱨ ᱖᱖ ᱵᱚᱪᱷᱚᱨ ᱩᱢᱮᱨ ᱨᱮ ᱟᱡᱟᱜ ᱵᱟᱨᱭᱟ ᱵᱤᱞᱤᱭᱟᱨᱰᱥ ᱡᱟᱹᱛᱤᱭᱟᱹᱨᱤ ᱥᱤᱨᱯᱟᱹᱭ ᱡᱤᱛᱠᱟᱹᱨ ᱞᱮᱱᱟ ᱾

ᱥᱤᱨᱯᱷᱟᱹ ᱠᱚ
 ᱟᱱᱫᱷᱨᱚ ᱯᱨᱚᱫᱮᱥ ᱜᱟᱭᱟᱱ ᱮᱠᱟᱰᱮᱢᱤ ᱦᱚᱛᱮᱛᱮ ᱟᱡᱟᱜ ᱜᱟᱭᱟᱱ ᱠᱟᱞᱟ ᱯᱨᱚᱯᱩᱨᱱᱟ ᱥᱤᱨᱯᱷᱟᱹ ᱛᱮ ᱢᱟᱹᱱ ᱦᱟᱞᱟᱝ ᱞᱮᱱᱟᱭ ᱾

ᱧᱩᱛᱩᱢ ᱠᱚ
 ᱡᱟᱹᱛᱤᱭᱟᱹᱨᱤ ᱵᱤᱞᱤᱭᱟᱨᱰᱥ ᱪᱟᱢᱯᱤᱭᱟᱱ: ᱑᱙᱙᱑, ᱑᱙᱙᱕

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 - ᱴᱤ. ᱡᱤ. ᱠᱚᱢᱚᱞᱟ ᱫᱮᱵᱤ ᱫᱚ ᱯᱟᱛᱷᱟᱞ ᱵᱷᱚᱭᱨᱚᱵᱤ ᱨᱮ ᱥᱮᱨᱮᱧ ᱟᱨ ᱮᱱᱮᱡ ᱮᱫᱟᱭ ᱾

ᱛᱷᱚᱠ:᱑᱙᱓᱐ ᱡᱟᱱᱟᱢ ᱠᱚ
ᱛᱷᱚᱠ:᱒᱐᱑᱒ ᱜᱩᱨ ᱠᱚ
ᱛᱷᱚᱠ:ᱥᱤᱧᱚᱛᱤᱭᱟᱹ ᱛᱤᱨᱞᱟᱹ ᱯᱞᱮᱵᱮᱠ ᱥᱮᱨᱮᱧᱤᱭᱟᱹ ᱠᱚ
ᱛᱷᱚᱠ:ᱥᱤᱧᱚᱛᱤᱭᱟᱹ ᱯᱷᱤᱞᱢ ᱮᱠᱴᱨᱮᱥ ᱠᱚ
ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱ ᱥᱮᱨᱮᱧᱤᱭᱟᱹ ᱠᱚ
ᱛᱷᱚᱠ:ᱪᱤᱛᱛᱩᱨ ᱦᱚᱱᱚᱛ ᱨᱤᱱ ᱦᱚᱲ